Nova strategija SAD za Avganistan i Pakistan
Američki predsednik Barak Obama u intervjuu listu Njujork Tajms rekao da je novi pristup SAD u regionu Avganistana i Pakistana da odvra
Nova strategija predsednika Baraka Obame u pogledu Avganistana je da odvrati pobunjenike od Talibana i al-Kaide, piše današnji  o planu novog američkog predsednika, koji je napravljen posle iscrpnog preispitivanja politike SAD u tom regionu. U dnevnom listu se navodi da Obamina administracija planira i da poveća vojnu i finansijsku pomoć Pakistanu, mada se, prema izvorima bliskim predsedniku, taj predlog još uvek razmatra. U intervjuu objavljenom u prošle nedelje, predsednik Obama je rekao da je Vašington spreman da ispita sve mogućnosti za pomirenje sa umerenim pripadnicima Talibana u Avganistanu i Pakistanu, kao i da njegova administracija veruje da uz odgovarajuća podsticajna obećanja može da ubedi većinu ekstremista da polože oružje. Predsednik SAD će predstaviti plan američkoj državnoj sekretarki Hilari Klinton pre njenog puta u Avganistan na međunarodnu konferenciju kasnije ovog meseca. Američki vojni i diplomatski predstavnici ukratko su obavestili ključne senatore o planu predsednika Obame za Avganistan, dok su se glavnokomandujući američkih snaga u regionu, general Dejvid Petreus i specijalni izaslanik za Avganistan i Pakistan, Ričard Holbruk, nasamo sastali sa nekim zakonodavcima. Američki predsednik je već odobrio slanje dodatnih 17.000 vojnika u Avganistan.